**ӨЙДӨӨХ ОҔО**

\_ Тукаам! Oҕом өйдөөх оҕо буоллаҕыҥ дии, бу туох сэп турарый? - диэн оҕоньньор тирии имитэ олорон талкы диэки ыйда.

Оҕото, өйдөөх оҕо, ону билбэт буолуо дуо, өйдоох оҕо дэтээри:

-Һэ ... талкы буолбат дуо! - диэтэ.

\_ Ии, оокком, биллэ ээ ... Чэ, кэл, талкыта талкылаа! - диэн аҕата үөрэн соруйбутунан барда.

Өйдөөх оҕо хайтах үлэлэспэт буолуой, үлэлээбити-   
нэн барда. Талкы тыаhа сүрдэннэ ... Оҕо тириттэ-хорутта. Үлэттэн куотуон баҕарда.

\_ Аҕаа! Мин ньачаас наадабар тахсан киириим эрэ, - диэтэ.

\_ Чэ, тукаам, таҕыс. Сэрэн, өр буолума! - диэн аҕата сэрэтэн хаалла. Оҕото көhүттэр суох, мэлигир. Өйдөөх оҕо үлэ бүтэр кэмин билбэт буолуо дуо, киэhээ утуйар саҕана кэллэ.

\_ Оҕом, өйдөөх оҕо, билэр ээ - үлэ бүппүтүн кэннэ кэлэр. Тукаам! өйдөөх оҕо буоллаҕыҥ дии - бүгүн бу мин икки илиим тугу гыммыттара буолуой? - диэн aҕaтa ыйыта олордо.

Ону билбэт оҕо буолуо дуо:

-Һэ, тириини имиппиттэрэ буолуо, - диэтэ.

- Ии, оокком, итини билбэт буолуо дуо! Чэ, кэл эрэ, кыратык сискин имитэ түhүүм ... Өйдөөх оҕо сүрэҕэльдьээбэт баҕайыта, - диэн аҕата оҕотун таhыйан сыбырҕатта.

\_ Тукаам! Ити мин эйигин тоҕо таhыйбытым буолуой? - диэн аҕата оҕотуттан ыйыта сытта.

Өйдөөх оҕо туруо баара дуо? Ытаан бахсырыйа- бахсырыйа, аргыый аҕай:

- Ити дуо? Ити дуо?. Ити ... ити үлэни үлэлииргэ өйдөөх буол, сүрэҕэлдьиири билбэт акаары буол диэн таhыйбытыҥ буолуо, - диэн хараҕын уутун сотунна.

- Уу, оокком, өйдөөх оҕо үөрэхпин өйдөөбүт ээ, *\_*диэн аҕата оҕотун хайгыы сыппыта үһү ...

Көр, өйдөөх оҕо ол курдук барыны барытын өйдөөр, билэр.

1936 с. 15.08